Descrierea unei activități de învățare ca RED

Disciplina: *Consiliere și dezvoltare personală*

Grupul țintă: elevii clasei a VII-a

Denumirea activității: *Internetul în viața mea de zi cu zi*

Unitatea I: *Autocunoașterea*

*Competența generală*:

 1. Adoptarea atitudinilor pozitive față de sine și a unui stil de viață sănătos și echilibrat
*Competențe specifice*:

 1.1. Identificarea resurselor personale și a oportunităților de dezvoltare specifice vârstei
 1.2. Analiza surselor de stres și a consecințelor acestuia asupra sănătății și stării de bine

**Descrierea activității**

**1. Metode folosite:** conversația, explicația, observarea dirijată, proiectul.

**2. Desfășurarea activității:**

 Dezvoltarea noilor tehnologii a adus schimbări deosebite în viața noastră zilnică. Internetul oferă oportunități de informare, dezvoltare, comunicare și exprimare, dar aduce și riscuri, pe care, pentru a le putea evita și pentru a avea un stil de viață sănătos, e bine să le cunoaștem. Astfel, vă propun un proiect de grup în care să tratați tema: *Internetul în viața mea de zi cu zi*.

Elevii au format șase echipe de câte 4 colegi. Fiecare echipă a ales un număr de la 1 la 6 (fără ca acestea să se repete) și a primit sarcinile de lucru:

 **Echipa 1.** Descrieți principalele activități pe care copiii de vârsta voastră le au în mediul virtual.
 **Echipa 2.** Comparați programul unei zile petrecute online cu cel al unei zile petrecute offline.
 **Echipa 3.** Asociați activitățile de pe internet cu timpul alocat acestora.
 **Echipa 4.** Analizați beneficiiile și riscurile utilizării internetului.
 **Echipa 5.** Aplicați un set de recomandări pentru navigarea în siguranță pe internet.
 **Echipa 6.** Argumentează importanța respectării unor reguli de comunicare pe rețelele de socializare.
 La finalul activității, fiecare echipă și-a desemnat câte un reprezentant care a prezentat în fața întregii clase rezultatele proiectului de grup.

Elevii au vizionat un filmuleț despre *Pericolele internetului* –*Eu și* *lumea.* După vizionare, aceștia au dezbătut subiectul, evidențiind riscurile navigării pe internet (expunerea la conținut ilegal și/sau dăunător, hărțuirea online, furtul datelor personale, sexting-ul, grooming-ul, dependența de internet) și modalitățile prin care se pot proteja de riscuri (folosirea setărilor de siguranță ale rețelelor sociale, păstrarea secretă a parolei, blocarea și raportarea persoanelor care îi deranjează, apelarea la sfatul părinților/profesorilor atunci când se află într-o situație de risc).

**3. Resurse utilizate:- de timp**- 1h;

 - **materiale: *Consiliere*** ***și dezvoltare***, manual pentru clasa a

 VII- a,(G. Bărbulescu, D. Beșliu, C. M. Ganea, A. Sima, E.

 C. Sima), Editura Litera, 2019; calculator, internet, filmuleț,

 creioane colorate, coli, flip-chart;

 - **forme de activitate**: pe grupe, frontală;

**4. Modalități de evaluare:** conversatia, proiectul;

**5. Instrumentul utilizat**: <https://www.youtube.com/watch?v=biNxyvHkyfw>

(suport vizual)

**6. Extinderi spre alte discipline:** cultura civică.